สอบถามหน่อยค่ะ พอดีฉีดยาคุมตอนนี้ครบ2เดือนกว่า เดือนน่าจะไปฉีดเข็ม2รอบ3เดือน แต่มีเพศสัมพันธ์แล้วมีเลือดออก บางครั้งเยอะ บางครั้งน้อย เหมือนเลือดประจำเดือนเลยค่ะ แต่ประจำเดือนไม่มาเลยนะหลังจากฉีดยาคุม2เดือนแล้ว เกิดจากสาเหตุอะไรคะ ต้องป้องกันและดูแลอย่างไรบ้างคะ แอบกลัว
สวัสดีค่ะ หากฉีดยาคุมกำเนิดชนิดที่ฉีดทุก 3 เดือนอยู่ ผลข้างเคียงที่มักพบได้จากการฉีดยา คือการมีเลือดออกกะปริดกะปรอย หรืออาจทำให้มีเลือดออกปริมาณมาก ออกนาน และเมื่อฉีดต่อเนื่องไปนานๆ อาจทำให้ประจำเดือนขาดหายไปได้ ซึ่งไม่ได้ถือว่าอันตรายอะไรค่ะดังนั้น การที่มีเลือดออกเยอะบ้างน้อยบ้าง ก็น่าจะเกิดจากผลข้างเคียงของยาฉีดคุมกำเนิดค่ะ ส่วนการที่เลือดจะออกหลังจากที่มีเพศสัมพันธ์ เนื่องจากการมีเพศสัมพันธ์ จะทำให้มดลูกบีบตัว เลือดที่อยู่ในมดลูกจึงไหลออกมาค่ะดังนั้น หากยังไม่มีอาการอื่นๆ ผิดปกติ เช่น ปวดท้องน้อยมาก มีตกขาวที่ผิดปกติร่วมด้วย เช่น ตกขาวสีเขียวเหลืองคล้ายหนอง มีกลิ่นเหม็น เป็นต้น ก็ไม่น่าเกิดจากโรคอะไรค่ะ สามารถสังเกตอาการไปก่อนได้ แต่หากเลือดที่ออกมีปริมาณมาก ออกติดต่อกันนานหลายวัน หรือมีปวดท้องน้อยมาก หรือมีตกขาวที่ผิดปกติร่วม ก็ควรไปพบสูติ-นรีแพทย์เพื่อตรวจหาสาเหตุ เช่น มีมดลูกอักเสบ มีติ่งเนื้อในโพรงมดลูก มะเร็งปากมดลูก เป็นต้น